Ēdoles luterāņu baznīca

Ēdoles evaņģēliski luteriskā baznīca ir 17. gadsimta vidū celts Latvijas Evaņģēliski luteriskās baznīcas dievnams, kas atrodas Kuldīgas novada Ēdoles pagasta Ēdolē. Valsts nozīmes kultūras piemineklis. Baznīca celta 1648. gadā. Leģenda vēsta, ka reliģisko nesaskaņu dēļ 1623. gadā Ēdoles muižas īpašnieku Verneru Bēru nogalināja paša dēls Flips. Baznīcu, lai izpirktu grēkus, esot cēlis Vernera Bēra otrs dēls Johans Dītrihs. Kokgriezumus darinājis Ventspils kokgriezējs Nikolass Sēfrenss. Baznīcas 17. gadsimta altāris un kancele, ērģeļu luktu gleznojumi, kā arī vēlāka laika kāpnes, ērģeles un ērģeļu prospekts arī ir valsts nozīmes mākslas pieminekļi. Ērģeles ir vienas no vecākajām Latvijā, daļu no tām 1786. gadā radījis prūšu izcelsmes Tukuma meistars Kristofs Vilhelms Bravelaits. Ārējās saites ĒDOLES BAZNĪCAS IEKĀRTA: KOKTĒLNIEKA TOBIASA HEINCA 1647./1648. GADĀ DARINĀTĀ ALTĀRA UN KANCELES TEOLOĢISKIE VĒSTĪJUMI, Ralfs Kokins Vikikrātuvē par šo tēmu ir pieejami multivides faili. Skatīt: Ēdoles luterāņu baznīca.